Tine Sundtoft

Tine Sundtoft (født Kristine Sundtoft; 1967) er en norsk byråkrat og tidligere politiker (H). Hun var klima- og miljøminister i regjeringen Solberg fra 16. oktober 2013 til 16. desember 2015.Endringer i regjeringen, pressemelding, Statsministerens kontor, 16. desember 2015. Fra 2020 er hun fylkeskommunedirektør for Agder.

 Karriere 
Sundtoft studerte til siviløkonom ved Bedriftsøkonomisk Institutt 1986–1990, men mangler to av de nødvendige 80 vekttall, og pleier ikke å titulere seg som siviløkonom. Hun var næringspolitisk rådgiver for Høyres stortingsgruppe 1995–1996, regiondirektør i NHO på Agder 1996–2005 og fylkesrådmann i Vest-Agder fylkeskommune 2005–2013.

Hun var medlem av Lillesand kommunestyre 1988–1991, 2. vararepresentant til Stortinget fra Aust-Agder 1989–1993 og generalsekretær i Unge Høyre 1990–1992. I årene 1992–1995 var hun innvalgt i Aust-Agder fylkesting, der hun var gruppeleder for Høyre, medlem av fylkesutvalget og leder i fylkesskolestyret og hovedutvalget for samferdsel. På denne tiden stod lederstriden i Aust-Agder Høyre mellom Sundtoft og hennes far, Kristian Sundtoft. Hun ønsket en større ideologisk bevissthet enn faren, og tapte kampen om ledervervet i 1993.«Flere likte faren enn dattera». NTB (6. desember 1993).

Fra 1. mai 2019 til 14. oktober 2021 var Sundtoft medlem av Karantenenemnda. Fra 2020 er Sundtoft Agder fylkeskommunes første fylkeskommunedirektør.https://agderfk.no/om-oss/organisasjonen/administrativ-ledelse/lederteamet/

Hun er gift og har to barn. 

 Utmerkelser 
 Agderrådets likestillingspris 2009.

 Referanser 

 Eksterne lenker 




Kategori:Norske miljøvernministre
Kategori:Høyre-statsråder
Kategori:Statsråder i Regjeringen Solberg
Kategori:Høyre-politikere i Aust-Agder
Kategori:Lokalpolitikere i Lillesand
Kategori:Vararepresentanter til Stortinget
Kategori:Unge Høyres ledelse
Kategori:Rådmenn
Kategori:Norske foreningspersoner
Kategori:Norske siviløkonomer fra BI
Kategori:Personer fra Lillesand kommune